मामला बाराबंकी जिले के असन्द्रा थाना क्षेत्र का है। जहां क्राइम ब्रांच की एक फर्जी महिला अधिकारी और कॉलेज के प्रबंधक के बीच फोन पर धमकी भरी बातचीत का एक ऑडियो वायरल हो रहा है। ऑडियो में कॉल के दौरान कांफ्रेंस पर असन्द्रा थाने के एसओ धीरेन्द्र कुमार वर्मा की भी आवाज आ रही है। महिला प्रबंधक को फोन पर धमकाते हुए थाने आने की बात कह रही है और एसओ पर भी कार्रवाई का दबाव बना रही है। अब इस पूरे मामले के संज्ञान में आने पर बाराबंकी पुलिस के आलाअधिकारियों में हड़कंप मचा है और वह इसकी जांच करवाकर कार्रवाई की बात कर रहे हैं।